
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Έγκριση εφημεριών για το Ιατρικό Προσωπικό 
μέλη Δ.Ε.Π. του Αιγινητείου Νοσοκομείου για το 
έτος 2018. 

2 

Εξειδίκευση τεχνικών προδιαγραφών εκπόνησης 
μελετών υπολογισμού της δυνητικής εξοικονό¬ 
μησης και της πραγματικής μείωσης χρήσης του 
ύδατος σε επενδύσεις βελτίωσης υφιστάμενων 
υποδομών άρδευσης, σύμφωνα με το εγκεκριμέ¬ 
νο Πρόγραμμα Αγροτικής Ανάπτυξης της Ελλά¬ 
δας 2014-2020. 

3 

Επιβολή πολλαπλών τελών στον ΑΗΜΕΤ (επ.) 
ΝΑΒΙΕ (ον.) του ΙΡΤΑΗΑΒ και της 5ΑΕΙΑ, γεννηθέ- 
ντα την 1.1.1991 στο Πακιστάν, για την τελωνεια- 
κή παράβαση της λαθρεμπορίας καπνικών. 

4 

Επιβολή πολλαπλών τελών στον 5ΗΑΗΖΑΘ (επ.) 
ΑΜΙΚ (ον.) του ΜΟΗΑΜΜΑϋ Υθυ5ΑΡ και της 
ΚΑΖΙΑ ΒΙΒΙ, γεννηθέντα την 10.10.1991 στο Πακι¬ 
στάν, για την τελωνειακή παράβαση της λαθρε¬ 
μπορίας καπνικών. 

5 

Καθορισμός υπερωριακής εργασίας, πέραν από 
τις ώρες της υποχρεωτικής απασχόλησης και κα¬ 
θορισμός υπερωριακής εργασίας, κατά τις Κυρια¬ 
κές και Εξαιρέσιμες ημέρες ή κατά τις νυκτερινές 
ώρες, προς συμπλήρωση της υποχρεωτικής εβδο¬ 
μαδιαίας εργασίας είτε καθ' υπέρβαση αυτής, στο 
Εθνικό Αθλητικό Κέντρο Ηρακλείου. 


ΑΠΟΦΑΣΕΙΣ 

Αριθμ. 29907/Ζ2 (1) 

Έγκριση εφημεριών για το Ιατρικό Προσωπικό 
μέλη Δ.Ε.Π. του Αιγινητείου Νοσοκομείου για το 
έτος 2018 . 

ΟΙ ΥΠΟΥΡΓΟΙ 

ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ - 
ΟΙΚΟΝΟΜΙΚΩΝ-ΥΓΕΙΑΣ 

Έχοντας υπόψη: 

1. Τις διατάξεις του άρθρου 45 του ν. 3205/2003 (ΦΕΚ 


297/τ.Α723.12.2003), όπως τροποποιήθηκαν και ισχύ¬ 
ουν. 

2. Τις διατάξεις των άρθρων 140 και 159 του 
ν. 4472/2017 (ΦΕΚ 74/τ.Α'/19.5.2017). 

3. Τις διατάξεις του ν. 1397/1983 (ΦΕΚ 143/τ.Α7 
7.10.1983), όπως ισχύει. 

4. Τις διατάξεις του άρθρου 88 του ν. 2071/1992 
(ΦΕΚ 123/τ.Α'/15.7.1992), όπως αντικαταστάθηκαν με 
τις διατάξεις της παραγράφου 4 του άρθρου 13 του 
ν. 3204/2003 (ΦΕΚ 296/τ.Α'/23.12.2003). 

5. Τις διατάξεις του άρθρου 77 του ν. 4270/2014 (ΦΕΚ 
143/τ.Α728.6.2014), όπως τροποποιήθηκε και ισχύει. 

6. Τις διατάξεις του άρθρου 12 του ν. 4316/2014 (ΦΕΚ 
270/τ.Α724.12.2014), όπως τροποποιήθηκε με τις δια¬ 
τάξεις του άρθρου 33 του ν. 4325/2015 (ΦΕΚ 47/τ.Α7 
11.4.2015). 

7. Το άρθρο 1 του π.δ. 70/2015 (ΦΕΚ 114/τ.Α722.9.2015) 
«Ανασύσταση των Υπουργείων Πολιτισμού και Αθλητι¬ 
σμού, Υποδομών, Μεταφορών και Δικτύων, Αγροτικής 
Ανάπτυξης και Τροφίμων. Ανασύσταση του Υπουργείου 
Ναυτιλίας και Αιγαίου και μετονομασία του σε Υπουργείο 
Ναυτιλίας και Νησιωτικής Πολιτικής. Μετονομασία του 
Υπουργείου Πολιτισμού, Παιδείας και Θρησκευμάτων 
σε Υπουργείο Παιδείας, Έρευνας και Θρησκευμάτων, 
του Υπουργείου Οικονομίας, Υποδομών, Ναυτιλίας και 
Τουρισμού σε Υπουργείο Οικονομίας, Ανάπτυξης και 
Τουρισμού και του Υπουργείου Παραγωγικής Ανασυ¬ 
γκρότησης, Περιβάλλοντος και Ενέργειας σε Υπουρ¬ 
γείο Περιβάλλοντος και Ενέργειας. Μεταφορά Γενικής 
Γραμματείας Βιομηχανίας στο Υπουργείο Οικονομίας, 
Ανάπτυξης και Τουρισμού». 

8. Το π.δ. 73/2015 (ΦΕΚ 116/τ.Α723.9.2015) «Διορισμός 
Αντιπροέδρου της Κυβέρνησης, Υπουργών, Αναπληρω¬ 
τών Υπουργών και Υφυπουργών». 

9. Το π.δ. 125/2016 (ΦΕΚ 210/τ.Α /5.11.2016) «Διορι¬ 
σμός Υπουργών, Αναπληρωτών Υπουργών και Υφυπουρ¬ 
γών». 

10. Την αριθμ. Υ29/8.10.2015 (ΦΕΚ 2168/τ.Β79.10.2015) 
απόφαση του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Οικονομικών Γεώργιο Χου- 
λιαράκη». 

11 .Την αριθμ. Υ25/6.10.2015 (ΦΕΚ 2144/τ.Β76.10.2015) 
απόφαση του Πρωθυπουργού «Ανάθεση αρμοδιοτήτων 
στον Αναπληρωτή Υπουργό Υγείας Παύλο Πολάκη». 

12. Την αριθμ. Β1 α/16753/6.3.2015 (ΦΕΚ 382/τ.Β7 
19.3.2015) κοινή απόφαση του Αναπληρωτή Υπουργού 
Οικονομικών και του Υπουργού Κοινωνικών Ασφαλίσε¬ 
ων. 

13. Την με αριθμ. Β1 α/40746/29.5.2015 (ΦΕΚ 1018/ 
τ.Β'/3.6.2015) κοινή υπουργική απόφαση «Ρύθμιση θε¬ 
μάτων σχετικά με την πληρωμή της ειδικής επιχορήγη- 
σηςτου άρθρου 33 του ν. 4325/2015 για την αποζημίωση 
του ιατρικού προσωπικού αρμοδιότητας του Υπουργείου 
Υγείας (γιατροί ΕΣΥ και ειδικευόμενοι) των Νοσοκομείων 
ΝΙΜΙΤΣ, ΑΡΕΤΑΙΕΙΟ και ΑΙΓΙΝΗΤΕΙΟ». 

14. Τις διατάξεις της αριθμ. 2/23523/0022/8.4.2009 
(ΦΕΚ 681 /τ.Β'/13.4.2009) απόφασης των Υπουργών 
Οικονομίας και Οικονομικών και Υγείας και Κοινωνικής 
Αλληλεγγύης «Εφημερίες γιατρών» (των Νοσοκομείων, 
Κέντρων Υγείας και Κέντρων Ψυχικής Υγείας της Α' Ζώ¬ 
νης). 

15. Την αριθμ. Υ4δ/Γ.Π.οικ.53080/23.5.2005 (ΦΕΚ 740/ 
τ.Β'/1.6.2005) απόφαση του Υπουργού Υγείας και Κοι¬ 
νωνικής Αλληλεγγύης «Εναλλασσόμενη καθημερινή 
εφημερία των νοσοκομείων λεκανοπεδίου Αττικής και 
άλλες ρυθμίσεις». 

16. Την αριθμ. Υ4β/10610/Φ2/1.9.1997 (ΦΕΚ 784/ 
τ.Β'/1.9.1997) Τροποποίηση και συμπλήρωση Υπουργι¬ 
κής Απόφασης «Καθορισμού Εφημερίας Νοσοκομείων 
Περιοχής Αττικής». 

17. Την αριθμ. 2/75264/0022/30.11.2010 (ΦΕΚ 1883/ 
τ.Β'/2.12.2010) κοινή υπουργική απόφαση. 

18. Την αριθμ. Φ1/Α/1123/171267/Β1/12.10.2017 ει¬ 
σήγηση του άρθρου 24 παρ. 5 στ. ε'του ν. 4270/2014 
(ΦΕΚ 143/τ.Α'/28.6.2014) της Γενικής Διεύθυνσης Οικο¬ 
νομικών Υπηρεσιών του Υπουργείου Παιδείας, Έρευνας 
και Θρησκευμάτων. 

19. Το αριθμ. 556/18.9.2017 (Ορθή επανάληψη 
17.10.2017) έγγραφο του Αιγινητείου Νοσοκομείου με 
το οποίο κοινοποιείται η από 20.7.2017 απόφαση της 
Εφορείας εν λόγω Νοσοκομείου, περί εγκρίσεως των 
εφημεριών του Ιατρικού Προσωπικού μελών Δ.Ε.Π. και 
βεβαιούται ότι δέχεται περιστατικά από όλα τα γεωγρα¬ 
φικά διαμερίσματα της χώρας, και ότι η Ψυχιατρική Κλι¬ 
νική έχει καθημερινή, όλο το χρόνο, επί 24ώρου βάσεως 
εφημερία και δέχεται απεριόριστα περιστατικά. Επίσης 
κάθε Κυριακή συμμετέχει στο πρόγραμμα εφημεριών 
του Υπουργείου Υγείας των Ψυχιατρικών Νοσοκομεί¬ 
ων του Νομού Αττικής και επίσης λειτουργεί πρόγραμ¬ 
μα καταπολέμησης της ουσιοεξάρτησης (πρόγραμμα 
«Αθηνά»), πρόγραμμα ψυχιατρικής αποκατάστασης κ.λπ. 
Η Νευρολογική Κλινική του Νοσοκομείου συμμετέχει 
στο πρόγραμμα εφημεριών του Υπουργείου Υγείας και 
εφημερεύει κάθε4η μέρα από κοινού μετά Νοσοκομεία 
«ΑΛΕΞΑΝΔΡΑ» και «ΑΡΕΤΑΙΕΙΟ». 

20. Το γεγονός ότι το ύψος της δαπάνης που προκαλεί- 
ται από την απόφαση αυτή για το οικονομικό έτος 2018 
ανέρχεται στο ποσόν των διακοσίων δεκαπέντε χιλιάδων 
(215.000,00) Ευρώ, για το οποίο υπάρχει σχετική πρόβλε¬ 
ψη στον Προϋπολογισμό οικονομικού έτους 2018 στον 
ΚΑΕ 0261, αποφασίζουμε: 

Εγκρίνουμε για το έτος 2018, μέσα στα όρια των πιστώ¬ 
σεων του Προϋπολογισμού έτους 2018 την καθιέρωση 


εργασίας με αμοιβή, πέραν της υποχρεωτικής στο Ιατρι¬ 
κό Προσωπικό μέλη Δ.Ε.Π. του Αιγινητείου Νοσοκομείου, 
εφόσον συμμετέχουν στο πρόγραμμα εφημεριών (ετοι¬ 
μότητας και ενεργών), ως ακολούθως: 

Α. Γενική Εφημερία: έως τριάντα οκτώ (38) Ειδικευμέ¬ 
νους Ιατρούς, μέλη Δ.Ε.Π. (Ψυχίατροι, Νευρολόγοι, Ιατροί 
Βιοπαθολόγοι) 

Β. Καθημερινή Εφημερία: έως είκοσι έναν (21) Ειδι¬ 
κευμένους Ιατρούς, μέλη Δ.Ε.Π. (Ψυχίατροι, Νευρολόγοι, 
Ιατροί Βιοπαθολόγοι) 

Στην ανωτέρω ανάλυση περιλαμβάνονται εφημερίες 
ενεργείς, ετοιμότητας και πρόσθετες, σύμφωνα με τις 
διατάξεις του άρθρου 45 του ν. 3205/2003 (ΦΕΚ 297/ 
τ.Α723.12.2003), όπως τροποποιήθηκε και ισχύει. 

Η συνολική δαπάνη που προκαλείται από την από¬ 
φαση αυτή, η οποία θα βαρύνει τον προϋπολογισμό 
εξόδων έτους 2018, δεν μπορεί σε καμιά περίπτωση να 
υπερβεί σε ετήσια βάση το ύψος των ετήσιων πιστώ¬ 
σεων του προϋπολογισμού που έχουν γραφεί για την 
αιτία αυτή, μη επιτρεπομένης της μεταβολής τους, είτε 
με τροποποίηση του προϋπολογισμού είτε με χορήγηση 
συμπληρωματικών κονδυλίων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Μαρούσι, 22 Φεβρουάριου 2018 
Οι Υπουργοί 


Παιδείας, Έρευνας 
και Θρησκευμάτων 

ΚΩΝΣΤΑΝΤΙΝΟΣ ΓΑΒΡΟΓΛΟΥ 

Υγείας 

ΑΝΔΡΕΑΣ ΞΑΝΘΟΣ 


Αναπληρωτής Υπουργός 
Οικονομικών 

ΓΕΩΡΓΙΟΣ ΧΟΥΛΙΑΡΑΚΗΣ 

Αναπληρωτής Υπουργός 
Υγείας 

ΠΑΥΛΟΣ ΠΟΛΑΚΗΣ 


Αριθμ. 165/20277 (2) 

Εξειδίκευση τεχνικών προδιαγραφών εκπόνησης 
μελετών υπολογισμού της δυνητικής εξοικονό¬ 
μησης και της πραγματικής μείωσης χρήσης του 
ύδατος σε επενδύσεις βελτίωσης υφιστάμενων 
υποδομών άρδευσης, σύμφωνα με το εγκεκρι¬ 
μένο Πρόγραμμα Αγροτικής Ανάπτυξης της Ελ¬ 
λάδας 2014-2020. 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και Κυβερνητικά όργανα» που 
κυρώθηκε με το πρώτο άρθρο του π.δ. 63/2005 (Α' 98). 

2. Την παρ. 2 του άρθρου 62 του ν. 4235/2014 (Α' 32), 
όπως αυτή τροποποιήθηκε με την παρ. 2 του άρθρου 46 
του ν. 4384/2016 (Α'78). 

3. Το π.δ. 97/2017 (Α' 138) «Οργανισμός του Υπουρ¬ 
γείου Αγροτικής Ανάπτυξης και Τροφίμων». 

4. Την αριθμ. 11226/133908/30.11.2016 (Β' 3903) από- 

φάση του Πρωθυπουργού και του Υπουργού Αγροτικής 
Ανάπτυξης καιΤροφίμων «Ανάθεση αρμοδιοτήτων στον 
Υφυπουργό Αγροτικής Ανάπτυξης και Τροφίμων Βασί¬ 
λειο Κόκκαλη». 

5. Την αριθμ. 638/128269/30.11.2017 (Β' 4250)Τροπο¬ 
ποίηση απόφασης ανάθεσης αρμοδιοτήτων στον Υφυ¬ 
πουργό Αγροτικής Ανάπτυξης και Τροφίμων Βασίλειο 
Κόκκαλη. 

6. Την αριθμ. 1606/16641/14.2.2017 (Β' 629) απόφαση 
μεταβίβασης του δικαιώματος υπογραφής «με εντολή 
Υπουργού και Υφυπουργού» στους, Γενικό Γραμματέα, 
Γενικό Γραμματέα Αγροτικής Πολιτικής και Διαχείρισης 
Κοινοτικών Πόρων, Προϊσταμένους Γενικής Διεύθυνσης, 
Προϊσταμένους Διεύθυνσης, ΠροϊσταμένουςΤμήματος 
και Υπεύθυνους Γραφείου του Υπουργείου Αγροτικής 
Ανάπτυξης και Τ ροφίμων. 

7. Τις διατάξεις του άρθρου 46 τον Κανονισμού (ΕΕ) 
1305/2013 για τη στήριξη της αγροτικής ανάπτυξης 
από το Ευρωπαϊκό Γεωργικό Ταμείο Αγροτικής Ανά¬ 
πτυξης (ΕΓΤΑΑ) και την κατάργηση του καν. (ΕΚ) αριθμ. 
1698/2005 του Συμβουλίου. 

8. Τον Κανονισμό (ΕΕ) 2017/2393 για την τροποποίηση 
των κανονισμών (ΕΕ) αριθμ. 1305/2013, για τη στήρι¬ 
ξη της αγροτικής ανάπτυξης από το Ευρωπαϊκό Γεωρ¬ 
γικό Ταμείο Αγροτικής Ανάπτυξης (ΕΓΤΑΑ), (ΕΕ) αριθμ. 
1306/2013 σχετικά με τη χρηματοδότηση, τη διαχείριση 
και την παρακολούθηση της κοινής γεωργικής πολιτικής, 
(ΕΕ) αριθμ. 1307/2013, περί θεσπίσεως κανόνων για άμε¬ 
σες ενισχύσεις στους γεωργούς βάσει καθεστώτων στή¬ 
ριξης στο πλαίσιο της κοινής γεωργικής πολιτικής, (ΕΕ) 
αριθμ. 1308/2013 για τη θέσπιση κοινής οργάνωσης των 
αγορών γεωργικών προϊόντων και (ΕΕ) αριθμ. 652/2014 
για τη θέσπιση διατάξεων σχετικά με τη διαχείριση των 
δαπανών που αφορούν, αφενός, τη διατροφική αλυσί¬ 
δα, την υγεία των ζώων και την καλή μεταχείριση των 
ζώων και, αφετέρου, την υγεία των φυτών και το φυτικό 
αναπαραγωγικό υλικό. 

9. Την αριθμ. (1(2015) 9170/11.12.2015 απόφαση της 
Επιτροπής των Ευρωπαϊκών Κοινοτήτων, για την έγκριση 
του Προγράμματος Αγροτικής Ανάπτυξης της Ελλάδας 
(ΠΑΑ) 2014-2020. 

10. Το εγκεκριμένο Πρόγραμμα Αγροτικής Ανάπτυξης 
της Ελλάδας 2014-2020 όπως ισχύει και ειδικότερα οι 
δράσεις 4.1.2. «Υλοποίηση επενδύσεων που συμβάλ¬ 
λουν στην εξοικονόμηση ύδατος» και 4.3.1 «Υποδομές 
εγγείων βελτιώσεων» του Μέτρου 4 «Επενδύσεις σε υλικά 
στοιχεία του ενεργητικού». 

11. Την ανάγκη καθορισμού των τεχνικών προδια¬ 
γραφών για τη σύνταξη των μελετών εξοικονόμησης 
ύδατος σε επενδύσεις βελτίωσης υποδομών άρδευσης, 
η οποία προκύπτει από τις αναφερόμενες μεθοδολογίες 
που περιγράφονται στο εγκεκριμένο ΠΑΑ 2014-2020 
όπως αυτό ισχύει και ειδικότερα στους Πίνακες Μ04-2: 
«Περιορισμοί άρθρου 46 καν. 1305/2013» και Μ04-7: 
«Μεθοδολογία υπολογισμού δυνητικής και πραγματικής 
εξοικονόμησης ύδατος». 

12. Το γεγονός ότι από την παρούσα απόφαση δεν 
προκαλείται δαπάνη σε βάρος του κρατικού προϋπο¬ 
λογισμού, αποφασίζει: 


Άρθρο 1 

Σκοπός 

Με την παρούσα απόφαση καθορίζονται οι προδι¬ 
αγραφές των απαιτούμενων μελετών εξοικονόμησης 
ύδατος σε επενδύσεις βελτίωσης υποδομών άρδευσης 
και ειδικότερα: 

α) της μελέτης εκτίμησης της δυνητικής εξοικονόμη¬ 
σης του ύδατος και 

β) της μελέτης υπολογισμού της πραγματικής μείωσης 
της χρήσης του ύδατος 

Σκοπός της (α) μελέτης είναι ο έλεγχος της επιλεξι- 
μότητας των επενδύσεων για ένταξη στις δράσεις 4.1.2 
«Υλοποίηση επενδύσεων που συμβάλλουν στην εξοικο¬ 
νόμηση ύδατος» και 4.3.1 «Υποδομές εγγείων βελτιώ¬ 
σεων» του Μέτρου 4 «Επενδύσεις σε υλικά στοιχεία του 
ενεργητικού» του ΠΑΑ 2014-2020, ενώ σκοπός της (β) 
μελέτης είναι ο υπολογισμός του δείκτη αποτελέσματος 
με τίτλο: «αύξηση της αποδοτικότητας της χρήσης του 
νερού στη γεωργία» για την αξιολόγηση των προανα- 
φερόμενων δράσεων σε σχέση με την προτεραιότητα 
5Α της Ευρωπαϊκής Ένωσης για την αγροτική ανάπτυξη. 

Άρθρο 2 

Πεδίο εφαρμογής 

Η παρούσα απόφαση εφαρμόζεται στις προτεινόμενες 
επενδύσεις για συγχρηματοδότηση από το ΠΑΑ 2014- 
2020, που αφορούν σε βελτίωση υφισταμένων: 

1. υποδομών συλλογικών δικτύων άρδευσης 

2. αρδευτικών εγκαταστάσεων γεωργικών εκμεταλ¬ 
λεύσεων 

και είναι σε συμφωνία με τις παραγράφους 5 και 6 του 
άρθρου 46 του Καν. (ΕΕ) 1305/2013 όπως ισχύει. Ειδικό¬ 
τερα αφορούν σε δίκτυα διανομής ύδατος, αρδευτικά 
και αποστραγγιστικά. 

Άρθρο 3 

Ορισμοί 

Για τους σκοπούς της παρούσας απόφασης ισχύουν 
οι ακόλουθοι ορισμοί: 

1 ."Υφιστάμενες υποδομές άρδευσης (σε συλλογικό δί¬ 
κτυο ή σε γεωργική εκμετάλλευση)": όλες οι υποδομές 
άρδευσης οι οποίες υφίστανται σε μία ήδη αρδευόμενη 
περιοχή πριν την προτεινόμενη επένδυση (π.χ. ατομικές 
υδροληψίες, ατομικά δίκτυα, σωλήνες άρδευσης ανοι¬ 
χτοί ή κλειστοί, δευτερεύοντα ή τριτεύοντα δίκτυα, κ.α.) 

2. "Δυνητική εξοικονόμηση ύδατος": η μείωση του νε¬ 
ρού που δύναται να επιτευχθεί αποκλειστικά και μόνο 
από την προτεινόμενη επένδυση, χωρίς να έχει κανέναν 
αρνητικό αντίκτυπο στις υφιστάμενες αρδευόμενες καλ¬ 
λιέργειες. 

3. "Πραγματική μείωση της χρήσης ύδατος": η μείωση 
του νερού που λαμβάνει χώρα στην πραγματικότητα 
και οφείλεται αποκλειστικά και μόνο στην προτεινόμενη 
επένδυση, χωρίς να έχει κανέναν αρνητικό αντίκτυπο 
στις υφιστάμενες αρδευόμενες καλλιέργειες. 

4. "Συλλογικό Δίκτυο Άρδευσης": το δίκτυο που τελεί 
υπό τη διαχείριση ενός Φορέα Διαχείρισης (Οργανισμός 
Εγγείων Βελτιώσεων (ΟΕΒ) ή ΟΤΑ α' ή β' βαθμού) και 
διαθέτει άδεια χρήσης νερού δυνάμει της κοινής υπουρ- 

γικής απόφασης 146896/2014 (Β' 2878) όπως ισχύει κάθε 
φορά. 

5. "Αρδευτική εγκατάσταση γεωργικής εκμετάλλευ¬ 
σης": η εγκατάσταση που ανήκει σε ένα παραγωγό ή 
σε ομάδα παραγωγών και διαθέτει άδεια χρήσης νερού 
δυνάμει της κοινής υπουργικής απόφασης 146896/2014 
(Β' 2878), όπως ισχύει κάθε φορά. 

Άρθρο 4 
Παραρτήματα 

1. Στην παρούσα απόφαση προσαρτώνται σαν αναπό¬ 
σπαστα μέρη της τα ακόλουθα Παραρτήματα: 

Παράρτημα I: Προδιαγραφές μελέτης εκτίμησης δυ¬ 
νητικής εξοικονόμησης ύδατος. 

Παράρτημα II: Προδιαγραφές μελέτης υπολογισμού 
πραγματικής μείωσης της χρήσης ύδατος. 


ΠΑΡΑΡΤΗΜΑ I 

ΠΡΟΔΙΑΓΡΑΦΕΣ ΜΕΛΕΤΗΣ ΕΚΤΙΜΗΣΗΣ 
ΔΥΝΗΤΙΚΗΣ ΕΞΟΙΚΟΝΟΜΗΣΗΣ ΥΔΑΤΟΣ: 

Α. ΓΙΑ ΣΥΛΛΟΓΙΚΑ ΔΙΚΤΥΑ ΑΡΔΕΥΣΗΣ 
Β. ΓΙΑ ΑΡΔΕΥΤΙΚΕΣ ΕΓΚΑΤΑΣΤΑΣΕΙΣ 
ΓΕΩΡΓΙΚΩΝ ΕΚΜΕΤΑΛΛΕΥΣΕΩΝ 

1. Εισαγωγή 

1.1. Τίτλος προτεινόμενης επένδυσης. 

1.2. Στοιχεία φορέα διαχείρισης συλλογικού έργου ή 
στοιχεία δικαιούχου παραγωγού/ομάδας/οργάνωσης 
παραγωγών 

1.3. Στοιχεία Αναδόχου Μελετητή 

2. Σύντομη περιγραφή προτεινόμενης επένδυσης. 

Σύντομη περιγραφή επένδυσης 

3. Υφιστάμενη κατάσταση 

3.1. Περιοχή μελέτης 

Ορίζεται η περίμετρος του συλλογικού έργου ή της 
αντίστοιχης γεωργικής εκμετάλλευσης 

3.2. Μορφολογία περιοχής 

Σύντομη περιγραφή 

3.3. Κλίμα 

Σύντομη περιγραφή 

3.4. Υδροδότηση επένδυσης 

Περιγράφονται αναλυτικά η/οι πηγή/ές υδροδότησης 
της επένδυσης και ο χαρακτηρισμός των χρησιμοποιού¬ 
μενων υδάτινων συστημάτων από τα ισχύοντα Σχέδια 
Διαχείρισης Λεκανών Απορροής Ποταμών (ΣΔΛΑΠ) του 
Υδατικού Διαμερίσματος. Επίσης αναφέρονται και τα 
υδάτινα συστήματα που πιθανά επηρεάζονται από την 
επένδυση. 

3.5. Διάρθρωση Καλλιεργειών εντός της περιμέτρου 

Στα συλλογικά δίκτυα παρουσιάζονται στοιχεία με 

βάση την τελευταία οριστικοποίηση του ΟΣΔΕ και συνα- 
ξιολογούνται στοιχεία της ΕΛΣΤΑΤ και άλλων φορέων της 
Διοίκησης. Σε ότι αφορά στις γεωργικές εκμεταλλεύσεις 
παρουσιάζονται στοιχεία με βάση την Ενιαία Δήλωση 
Εκμετάλλευσης του παραγωγού ή της ομάδας για το έτος 
αναφοράς, όπως αυτό θα οριστεί στην οικεία Πρόσκλη¬ 
ση Εκδήλωσης Ενδιαφέροντος. Καθορίζονται δεσμεύ¬ 
σεις από καθεστώτα της Κοινής Γεωργικής Πολιτικής, 


ή/και από οικεία εγκεκριμένα ΣΔΛΑΠ που αφορούν σε 
αρδευτικούς περιορισμούς ενώ αναφέρονται και περιο¬ 
ρισμοί ή απαγορεύσεις που τυχόν τίθενται από σχετικές 
διατάξεις νόμων ή αποφάσεων αρμοδίων οργάνων και 
υπηρεσιών. 

3.6. Αρδευτική Κατανάλωση της ως άνω διάρθρωσης 
καλλιεργειών 

Υπολογίζεται με βάση τα στοιχεία άδειας λειτουργίας 
του έργου, τις μετρήσεις που διαθέτει ο φορέας διαχείρι¬ 
σης και λειτουργίας του συλλογικού έργου ή ο παραγω- 
γός/ομάδα της γεωργικής εκμετάλλευσης σε συνδυασμό 
με τις εγκύκλιες οδηγίες υπολογισμού αναγκών των καλ¬ 
λιεργειών σε νερό του ΥΠΑΑΤ όπως ισχύουν κάθε φορά. 
Στα ηλεκτροδοτούμενα συλλογικά αρδευτικά δίκτυα ή 
αντίστοιχα στις ηλεκτροδοτούμενες υδροληψίες (π.χ. 
γεωτρήσεις) γεωργικών εκμεταλλεύσεων, είναι αποδε¬ 
κτή κάθε επιστημονική μεθοδολογία μετατροπής της 
μετρούμενης κατανάλωσης ηλεκτρικής ενέργειας σε 
ισοδύναμη αντλούμενη ποσότητα ύδατος. Γίνεται ειδική 
αναφορά στις απώλειες μεταφοράς και εφαρμογής με 
τεκμηρίωση των χρησιμοποιούμενων μεθόδων. 

3.7. Μέθοδος άρδευσης. 

Αναλυτική περιγραφή της εφαρμοζόμενης μεθόδου 
άρδευσης. Εκτίμηση απωλειών. 

4. Αναλυτική περιγραφή της προτεινόμενης μεθόδου 
άρδευσης. 

Αναλυτική παρουσίαση της προτεινόμενης μεθόδου 
άρδευσης με την επένδυση. Γεωργοτεχνικά στοιχεία 
συλλογικού έργου ή γεωργικής εκμετάλλευσης (ανά¬ 
γκες των καλλιεργειών σε νερό, προτεινόμενο σύστημα 
αρδεύσεως, χαρακτηριστικά και διάταξη αρδευτικού δι¬ 
κτύου τελευταίου βαθμού, δόση αρδεύσεως κ.α.). Στα 
συλλογικά δίκτυα αντλούνται στοιχεία από την Γεωργική 
μελέτη τα οποία επικαιροποιούνται. Σε ότι αφορά στις 
γεωργικές εκμεταλλεύσεις γίνεται εκτίμηση των αρδευ¬ 
τικών αναγκών της εκμετάλλευσης και καθορίζεται η 
δόση και το εύρος άρδευσης. Προτείνονται και μέθοδοι 
όπως ελλειμματική άρδευση σε περιοχές όπου υπάρχουν 
λεπτομερείς εδαφολογικές αναλύσεις και κλιματολογικά 
δεδομένα. 

Επιπλέον περιγράφονται τα τεχνικά χαρακτηριστικά 
της επένδυσης. Σε ότι αφορά στα συλλογικά δίκτυα 
άρδευσης αντλείται πληροφορία από την υδραυλική 
μελέτη. Σε ότι αφορά στις αντίστοιχες γεωργικές εκμε¬ 
ταλλεύσεις παρατίθενται τα τεχνικά χαρακτηριστικά της 
επένδυσης όπως περιγράφονται από τον κατασκευαστή 
ή την κατασκευάστρια εταιρεία. 

5. Εκτίμηση δυνητικής εξοικονόμησης: 

Αναλυτική παρουσίαση της σχεδιαζόμενης εξοικο¬ 
νόμηση ύδατος, με ανάλυση της μείωσης απωλειών 
μεταφοράς, της μείωσης απωλειών εφαρμογής και 
ενδεχομένως άλλων καινοτομιών της πρότασης, που 
συνεισφέρουν σε εξοικονόμηση. Υπολογισμός τελικού 
ποσοστού δυνητικής εξοικονόμησης. Η εξοικονόμηση 
ύδατος οφείλεται αποκλειστικά στην προγραμματιζόμε- 
νη επένδυση και δεν δύναται να σχετίζεται με τροποποι¬ 
ήσεις στη διάρθρωση των καλλιεργειών. 

6. Φωτογραφική τεκμηρίωση 

Φωτογραφική αποτύπωση υφιστάμενης κατάστασης 

με έμφαση στα σημεία απωλειών νερού (μεταφοράς και 
εφαρμογής) 

7. Παραρτήματα Υπολογισμών και Χαρτών 

8. Θεώρηση - Υπογραφές 


ΠΑΡΑΡΤΗΜΑ II 

ΠΡΟΔΙΑΓΡΑΦΕΣ ΜΕΛΕΤΗΣ ΥΠΟΛΟΓΙΣΜΟΥ 
ΠΡΑΓΜΑΤΙΚΗΣ ΜΕΙΩΣΗΣ ΥΔΑΤΟΣ 
Α. ΓΙΑ ΣΥΛΛΟΓΙΚΑ ΔΙΚΤΥΑ ΑΡΔΕΥΣΗΣ 
Β. ΓΙΑ ΑΡΔΕΥΤΙΚΕΣ ΕΓΚΑΤΑΣΤΑΣΕΙΣ 
ΓΕΩΡΓΙΚΩΝ ΕΚΜΕΤΑΛΛΕΥΣΕΩΝ 

1. Εισαγωγή 

1.1. Τίτλος επένδυσης που υλοποιήθηκε. 

1.2. Στοιχεία φορέα διαχείρισης συλλογικού έργου ή 
στοιχεία δικαιούχου παραγωγού/ομάδας/οργάνωσης 
παραγωγών 

1.3. Στοιχεία Αναδόχου Μελετητή 

2. Σύντομη περιγραφή υλοποιημένης επένδυσης. 

Σύντομη περιγραφή υλοποιημένης επένδυσης 

3. Κατάσταση του συλλογικού αρδευτικού δικτύου 
ή της αντίστοιχης γεωργικής εκμετάλλευσης πριν την 
εφαρμογή της επένδυσης: 

3.1. Περιοχή μελέτης 

Ορίζεται η περίμετρος της επένδυσης 

3.2. Μορφολογία περιοχής 

Σύντομη περιγραφή 

3.3. Μετεωρολογικές συνθήκες 

Καταγραφή των συνθηκών της τελευταίας 5ετίας χρή¬ 
σης πριν την εφαρμογή της επένδυσης. 

3.4. Υδροδότηση έργου. 

Περιγράφονται αναλυτικά η/οι πηγή/ές υδροδότησης 
του έργου 

3.5. Διάρθρωση Καλλιεργειών εντός της περιμέτρου. 

Παρουσιάζονται στοιχεία με βάση έρευνα πεδίου και 

την οριστικοποίηση του ΟΣΔΕ για το έτος πριν την εγκα¬ 
τάσταση της επένδυσης και συναξιολογούνται στοιχεία 
της ΕΛΣΤΑΤ και άλλων φορέων της Διοίκησης για την 
τελευταία πενταετία χρήσης πριν την εφαρμογή της 
επένδυσης. 

Σε ότι αφορά στις γεωργικές εκμεταλλεύσεις παρου¬ 
σιάζονται στοιχεία με βάση την Ενιαία Δήλωση Εκμετάλ¬ 
λευσης για το έτος πριν την εφαρμογή της επένδυσης. 
Είναι δυνατή η χρησιμοποίηση δεδομένων από Ενιαίες 
Δηλώσεις Εκμετάλλευσης παλαιότερων ετών εάν συ¬ 
ντρέχουν λόγοι χρήσης μεσοσταθμικών δεδομένων (μη 
μόνιμες φυτείες). 

3.6. Αποτύπωση μεθόδου άρδευσης πριν την εφαρ¬ 
μογή της επένδυσης. 

Περιγραφή του τρόπου άρδευσης πριν την υλοποίηση 
της επένδυσης. 

3.7. Αρδευτική Κατανάλωση της ως άνω διάρθρωσης 
καλλιεργειών πριν την εφαρμογή της επένδυσης. 

Υπολογίζεται η μέση κατανάλωση των τελευταίων 5 
ετών με βάση: 

α. στα συλλογικά δίκτυα άρδευσης, τις μετρήσεις που 
διαθέτει ο φορέας διαχείρισης και λειτουργίας του δι¬ 
κτύου ή τα στοιχεία άδειας λειτουργίας του έργου, σε 


συνδυασμό με εκτιμήσεις και υπολογισμούς αναγκών 
των καλλιεργειών σε νερό (εγκύκλιες οδηγίες του ΥΠΑΑΤ, 
όπως ισχύουν κάθε φορά). Συναξιολογούνται επίσης οι 
καταναλώσεις που περιγράφονται στα ΣΔΛΑΠ, αλλά και 
από κάθε άλλη επίσημη πηγή. Στα ηλεκτροδοτούμενα 
δίκτυα είναι αποδεκτή κάθε επιστημονικά τεκμηριωμένη 
μεθοδολογία μετατροπής της μετρούμενης κατανάλω¬ 
σης ηλεκτρικής ενέργειας σε ισοδύναμη αντλούμενη 
ποσότητα ύδατος. 

β. στις γεωργικές εκμεταλλεύσεις, τις μετρήσεις που 
διαθέτει ο/οι παραγωγός/οί ή τα στοιχεία άδειας χρήσης 
νερού του/των ιδίου/ων ή του Δήμου, σε συνδυασμό με 
εκτιμήσεις αναγκών των καλλιεργειών σε νερό (εγκύκλι¬ 
ες οδηγίες του ΥΠΑΑΤ, όπως ισχύουν κάθε φορά). Στις 
ηλεκτροδοτούμενες επενδύσεις είναι αποδεκτή κάθε 
επιστημονική μεθοδολογία μετατροπής της μετρούμε¬ 
νης κατανάλωσης ηλεκτρικής ενέργειας σε ισοδύναμη 
αντλούμενη ποσότητα ύδατος. 

4. Αναλυτική περιγραφή της κατάστασης μετά την 
εγκατάσταση της επένδυσης: 

4.1. Διάρθρωση Καλλιεργειών εντός της περιμέτρου. 

Στα Συλλογικά δίκτυα παρουσιάζονται στοιχεία μετά 

από έρευνα πεδίου. Εάν είναι τεχνικά εφικτό αξιοποι- 
ούνται επίκαιρα στοιχεία οριστικοποίησης του ΟΣΔΕ 
και άλλων φορέων της Διοίκησης μεταγενέστερα της 
υλοποίησης της επένδυσης. 

Σε ότι αφορά στις γεωργικές εκμεταλλεύσεις αυτό πι¬ 
στοποιείται μετά από έρευνα πεδίου και καταγράφονται 
στοιχεία στη μελέτη κατά δήλωση του παραγωγού μετά 
την εφαρμογή της επένδυσης. Εάν είναι τεχνικά εφικτό 
αξιοποιείται επίκαιρη Ενιαία Δήλωση Εκμετάλλευσης. 

Τόσο σε συλλογικά δίκτυα όσο και στις γεωργικές εκ¬ 
μεταλλεύσεις είναι δυνατή η προβολή μεσοσταθμικής 
διάρθρωσης καλλιεργειών στις περιπτώσεις μη μόνιμων 
φυτειών μετά από τη σχετική τεκμηρίωση. 

4.2. Αρδευτική Κατανάλωση της ως άνω διάρθρωσης 
καλλιεργειών. 

Υδρομέτρηση σε λειτουργία. Καταγραφή Πραγματι¬ 
κών μετρήσεων κατανάλωσης για 2 έτη λειτουργίας. 

5. Υπολογισμός πραγματικής μείωσης αρδευτικής κα¬ 
τανάλωσης 

Μαθηματική ανάλυση ποσοτικής και ποσοστιαίας μεί¬ 
ωσης της πραγματικής κατανάλωσης. Στατιστική επε¬ 
ξεργασία δεδομένων και Τεκμηρίωση. Απαλείφονται 
επιπτώσεις στην κατανάλωση που δεν οφείλονται στο 
έργο (π.χ. αλλαγή καλλιεργειών, ακραία καιρικά φαινό¬ 
μενα, κ.α.) 

6. Φωτογραφική τεκμηρίωση 

Φωτογραφική αποτύπωση έργου με έμφαση στις πα¬ 
ρεμβάσεις που συντέλεσαν στη μείωση κατανάλωσης 
(π.χ. κλειστοί αγωγοί, επισκευές/τσιμεντενέσεις, συστή¬ 
ματα στάγδην, κ.α.) 

7. Παραρτήματα Υπολογισμών και Χαρτών 

8. Θεώρηση - Υπογραφές 

Άρθρο 4 

Διευκρινιστικές Διατάξεις 

1. Η δυνητική εξοικονόμηση ύδατος εκτιμάται εκ των 
προτέρων (θχ 3Πΐθ). Συνεπώς η μελέτη αυτή προηγείται 

της προτεινόμενης επένδυσης και έχει κατ'ελάχιστο τις 
προδιαγραφές του Παραρτήματος I. 

2. Η πραγματική μείωση της χρήσης ύδατος ελέγχεται 
εκ των υστέρων (θχ ρθ5ΐ). Συνεπώς η μελέτη υπολογι¬ 
σμού της ολοκληρώνεται μετά της πραγματοποίηση της 
επένδυσης και έχει κατ' ελάχιστο τις προδιαγραφές του 
Παραρτήματος II. 

3. Οι ανωτέρω μελέτες ανήκουν στην κατηγορία μελέ¬ 
της 23 (π.δ. 541/1978 (Α' 116), όπως ισχύει), που αφορά 
Γεωργικές μελέτες (γεωργοοικονομικές, γεωργοτεχνικές 
εγγείων βελτιώσεων, γεωργοκτηνοτροφικού προγραμ¬ 
ματισμού, γεωργοκτηνοτροφικών εκμεταλλεύσεων). Στις 
περιπτώσεις συλλογικών δικτύων, οι σχετικές μελέτες 
εκπονούνται από μελετητή εγγεγραμμένο στο Εθνικό 
Μητρώο Μελετητών στην συγκεκριμένη κατηγορία, 
όπως ορίζεται στο άρθρο 83 του ν. 4412/2016 (Α' 147), 
όπως αυτός ισχύει κάθε φορά. Σε ότι αφορά στις μελέτες/ 
τεχνικές εκθέσεις για αρδευτικές εγκαταστάσεις εκμε¬ 
τάλλευσης, αυτές εκπονούνται από γεωπόνο μελετητή 
πανεπιστημιακής εκπαίδευσης. 

4. Εξουσιοδοτείται ο Προϊστάμενος της Δ/νσης Εγγεί¬ 
ων Βελτιώσεων και Εδαφοϋδατικών Πόρων του ΥΠΑΑΤ 
για την έκδοση τυχόν διευκρινιστικών εγκυκλίων. 

Άρθρο 6 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Φεβρουάριου 2018 

Με εντολή Υφυπουργού 

Ο Προϊστάμενος Διεύθυνσης 

Εγγείων Βελτιώσεων και Εδαφοϋδατικών Πόρων 

ΚΩΝΣΤΑΝΤΙΝΟΣ ΣΤΟΥΡΝΑΡΑΣ 


(3) 

Επιβολή πολλαπλών τελών στον ΑΗΜΕΤ (επ.) 
ΝΑΒΙΙ (ον.) του ΙΡΤΑΗΑΚ και της 5ΑΡΙΑ, γεννη- 
θέντα την 1.1.1991 στο Πακιστάν, για την τελω- 
νειακή παράβαση της λαθρεμπορίας καπνικών. 

Με την 576/2016/31.8.2017 καταλογιστική πράξη του 
Προϊσταμένου του Γ' Τελωνείου Ε.Φ.Κ. Θεσσαλονίκης 
καταλογίζονται σε βάρος του ΑΗΜΕΤ (επ.) ΝΑΒΙΕ (ον.) 
του ΙΡΤΑΗΑΒ και της 5ΑΡΙΑ, γεννηθέντα την 1.1.1991 στο 
Πακιστάν, κατόχου του υπ' αριθμόν 371065/3-ν'/2016 
Δελτίου Αιτήσαντος Άσυλο της Διεύθυνσης Αλλοδαπών 
Θεσσαλονίκης, κατοίκου αρχικά Θεσσαλονίκης, οδός 
Ταντάλου 44 και νυν αγνώστου διαμονής, συνολικά πολ¬ 
λαπλά τέλη ύψους χιλίων πεντακοσίων ευρώ (1.500 €), 
για την τελωνειακή παράβαση της λαθρεμπορίας κα¬ 
πνικών, σύμφωνα με τις συνδυασμένες διατάξεις των 
άρθρων 155 παρ.1 εδ.β και παρ. 2 εδ. ζ και 142 παρ. 2 
του ν. 2960/2001 «Εθνικός Τελωνειακός Κώδικας», για 
την παράνομη προμήθεια και κατοχή, ποσότητας δύο χι¬ 


λιάδων εξακοσίων (2.600) τεμαχίων λαθραίων τσιγάρων 
και εκατό (100) γραμμαρίων λαθραίου καπνού, χωρίς 
νόμιμα παραστατικά αγοράς και χωρίς την καταβολή 
των αναλογούντων δασμοφορολογικών επιβαρύνσεων, 
που ανέρχονται συνολικά σε ποσό τετρακοσίων ογδόντα 
τριών ευρώ και δέκα λεπτών (483,10 €), τα οποία βρέθη¬ 
καν στην κατοχή του, στις 2.11.2016 στη Θεσσαλονίκη, 
και κατασχέθηκαν από τα αρμόδια αστυνομικά όργανα 
της Δ.Α.Θ.. 

Ο καταλογιζόμενος δικαιούται να ασκήσει προσφυγή 
εντός 30 ημερών ενώπιον του αρμόδιου Διοικητικού 
Δικαστηρίου, σύμφωνα με τις ισχύουσες διατάξεις του 
Κώδικα Διοικητικής Δικονομίας. 

Η εμπρόθεσμη άσκηση προσφυγής και η τυχόν υπο¬ 
βολή αίτησης αναστολής δεν αναστέλλουν την είσπρα¬ 
ξη του τριάντα τοις εκατό (30%) των επιβληθέντων 
προστίμων και πολλαπλών τελών (αρ. 150 παρ. 4 του 
ν. 2960/2001).Τα εκάστοτε καταβαλλόμενα ποσά που 
προέρχονται από πολλαπλά τέλη και πρόστιμα, υπόκει- 
νται στο ισχύον κατά το χρόνο πληρωμής αναλογικό 
τέλος χαρτοσήμου (αρ. 15 παρ. 19 εδ. α,β, του Κώδικα 
Τελών Χαρτοσήμου). Τα καταλογιζόμενα ποσά την τε¬ 
λευταία εργάσιμη ημέρα του επόμενου μήνα της επί¬ 
δοσης, καθίσταται ληξιπρόθεσμα και από την 1 η του 
επόμενου μήνα επιβαρύνονται με τόκους (άρ. 5 και 6 
του ν.δ. 356/1974 «περί ΚΕΔΕ», όπως τροποποιήθηκε 
και ισχύει). Εάν δεν ασκηθεί προσφυγή εντός των νο¬ 
μίμων προθεσμιών, η Πράξη θεωρείται τελεσίδικη και 
τα πολλαπλά τέλη που καταλογίζονται με την παρούσα, 
εισπράττονται σύμφωνα με τις διατάξεις του Κώδικα Εί¬ 
σπραξης Δημοσίων Εσόδων (ν.δ. 356/1974 «περί ΚΕΔΕ»). 

Ο Προϊστάμενος 

ΘΕΟΔΩΡΟΣ ΤΡΟΥΛΛΙΝΟΣ 


(4) 

Επιβολή πολλαπλών τελών στον 5ΗΑΗΖΑΘ (επ.) 
ΑΜΙΚ (ον.) του ΜΟΗΑΜΜΑΘ ΥΟΙΙ5ΑΡ και της 
ΡΑΖΙΑ ΒΙΒΙ, γεννηθέντα την 10.10.1991 στο Πα¬ 
κιστάν, για την τελωνειακή παράβαση της λαθρε¬ 
μπορίας καπνικών. 

Με την 222/2017/27.9.2017 καταλογιστική πράξη του 
Προϊσταμένου του Γ' Τελωνείου Ε.Φ.Κ. Θεσσαλονίκης 
καταλογίζονται σε βάρος του 5ΗΑΗΖΑΩ (επ.) ΑΜΙΚ (ον.) 
του ΜΟΗΑΜΜΑΩ Υθυ5ΑΡ και της ΚΑΖΙΑ ΒΙΒΙ, γεννηθέ¬ 
ντα την 10.10.1991 στο Πακιστάν, κατόχου του υπ'αριθ- 
μόν 535270/1-ν/18.1.2017 Δελτίου Αιτήσαντος Άσυλο 
Αλλοδαπού εκδοθέντος από τη Διεύθυνση Αλλοδαπών 
Θεσσαλονίκης, κατοίκου αρχικά Θεσσαλονίκης, οδός 
Ταντάλου 44 και νυν αγνώστου διαμονής, συνολικά πολ¬ 
λαπλά τέλη ύψους τριών χιλιάδων είκοσι ενός ευρώ και 
έξι λεπτών (3.021,06 €), για την τελωνειακή παράβαση 
της λαθρεμπορίας καπνικών, σύμφωνα με τις συνδυα¬ 
σμένες διατάξεις των άρθρων 155 παρ. 1 εδ.β και παρ. 
2 εδ. ζ και 142 παρ.2 του ν. 2960/2001 «Εθνικός Τελω¬ 
νειακός Κώδικας», για την παράνομη προμήθεια και κα- 

τοχή ποσότητας τεσσάρων χιλιάδων εξακοσίων εξήντα 
(4.660) τεμαχίων λαθραίων τσιγάρων (233 πακέτα) και 
εξακοσίων (600) γραμμαρίων λαθραίου καπνού, χωρίς 
νόμιμα παραστατικά αγοράς και χωρίς την καταβολή των 
αναλογούντων δασμοφορολογικών επιβαρύνσεων, που 
ανέρχονται σε ποσό συνολικά χιλίων επτά ευρώ και δύο 
λεπτών (1.007,02 €), τα οποία βρέθηκαν στην κατοχή του, 
στη Θεσσαλονίκη στις 9.4.2017 και κατασχέθηκαν από 
τα αρμόδια αστυνομικά όργανα της Δ.Α.Θ.. 

Ο καταλογιζόμενος δικαιούται να ασκήσει προσφυγή 
εντός 30 ημερών ενώπιον του αρμόδιου Διοικητικού 
Δικαστηρίου, σύμφωνα με τις ισχύουσες διατάξεις του 
Κώδικα Διοικητικής Δικονομίας. 

Η εμπρόθεσμη άσκηση προσφυγής και η τυχόν υπο¬ 
βολή αίτησης αναστολής δεν αναστέλλουν την είσπρα¬ 
ξη του τριάντα τοις εκατό (30%) των επιβληθέντων 
προστίμων και πολλαπλών τελών (αρ. 150 παρ. 4 του 
ν. 2960/2001 ).Τα εκάστοτε καταβαλλόμενα ποσά που 
προέρχονται από πολλαπλά τέλη και πρόστιμα, υπόκει- 
νται στο ισχύον κατά το χρόνο πληρωμής αναλογικό 
τέλος χαρτοσήμου (αρ. 15 παρ. 19 εδ. α,β, του Κώδικα 
Τελών Χαρτοσήμου). Τα καταλογιζόμενα ποσά την τε¬ 
λευταία εργάσιμη ημέρα του επόμενου μήνα της επί¬ 
δοσης, καθίσταται ληξιπρόθεσμα και από την 1 η του 
επόμενου μήνα επιβαρύνονται με τόκους (άρ. 5 και 6 
του ν.δ. 356/1974 «περί ΚΕΔΕ», όπως τροποποιήθηκε 
και ισχύει). Εάν δεν ασκηθεί προσφυγή εντός των νο¬ 
μίμων προθεσμιών, η Πράξη θεωρείται τελεσίδικη και 
τα πολλαπλά τέλη που καταλογίζονται με την παρούσα, 
εισπράττονται σύμφωνα με τις διατάξεις του Κώδικα Εί¬ 
σπραξης Δημοσίων Εσόδων (ν.δ. 356/1974 «περί ΚΕΔΕ»). 

Ο Προϊστάμενος 

ΘΕΟΔΩΡΟΣ ΤΡΟΥΛΛΙΝΟΣ 


Αριθμ. απόφ. 2/2018 (5) 

Καθορισμός υπερωριακής εργασίας, πέραν από 
τις ώρες της υποχρεωτικής απασχόλησης και κα¬ 
θορισμός υπερωριακής εργασίας, κατά τις Κυρια¬ 
κές και Εξαιρέσιμες ημέρες ή κατά τις νυκτερι¬ 
νές ώρες, προς συμπλήρωση της υποχρεωτικής 
εβδομαδιαίας εργασίας είτε καθ' υπέρβαση αυ¬ 
τής, στο Εθνικό Αθλητικό Κέντρο Ηρακλείου. 

Η ΠΡΟΕΔΡΟΣ 

ΤΟΥ ΕΘΝΙΚΟΥ ΑΘΛΗΤΙΚΟΥ ΚΕΝΤΡΟΥ ΗΡΑΚΛΕΙΟΥ 

Έχοντας υπόψη: 

1) τις διατάξεις του ν. 423/1976 «Περί Γυμναστηρίων 
και ρυθμίσεως θεμάτων αφορούντων εις τον εξωσχολικό 
αθλητισμό»(ΦΕΚ 223 Α'), όπως συμπληρώθηκε με το 
άρθρο 2 παρ. 2 του ν. 1070/1980 περί λήψεως μέτρων 
αναπτύξεως του αθλητισμού και ρυθμίσεων συναφών 
θεμάτων (ΦΕΚ 204 Α'), 

2) τις διατάξεις του άρθρου 1 «Ημέρες Λειτουργίας» 
και «Ωράριο Υπαλλήλων» της αριθμ. 17112/23.6.2000 
απόφασης του Υπουργού Πολιτισμού που αφορά στον 
Κανονισμό Λειτουργίας των Εθνικών και Δημοτικών Γυ¬ 
μναστηρίων της χώρας (Ν.Π.Δ.Δ.) (ΦΕΚ 847 Β'), 


3) τις διατάξεις του άρθρου 23 παρ. 1 και 2 του 
ν. 1735/1987 «Προσλήψεις στο ΔημόσιοΤομέα, κοινωνι¬ 
κός έλεγχος στη δημόσια διοίκηση, πολιτικά δικαιώματα 
και άλλες διατάξεις» (ΦΕΚ 195 Α'), 

4) την αριθμ. ΥΠΟΠΑΙΘ/ΓΔΥΑ/ΑΤΔΑΔΤΑ/218154/ 
12395/2689 της 16.6.2017 απόφαση του Υφυπουργού 
Αθλητισμού Βασιλειάδη Γεωργίου, με την οποία έγινε ο 
ορισμός των μελών της Επιτροπής Διοίκησης του Εθνι¬ 
κού Αθλητικού Κέντρου Ηρακλείου, 

5) την ανάγκη καθιέρωσης με αποζημίωση της εργα¬ 
σίας καθ' υπέρβαση του υποχρεωτικού ωραρίου των 
έντεκα μόνιμων και ενός ΙΔΑΧ υπαλλήλου του Εθνικού 
Αθλητικού Κέντρου Ηρακλείου, για την αντιμετώπιση 
εποχικών, έκτακτων και επειγουσών αναγκών, που προ¬ 
κύπτουν από την ίδια την αποστολή τους που είναι η 
εξασφάλιση της δυνατότητας σε όλους τους πολίτες να 
συμμετέχουν σε αθλητικές δραστηριότητες στους χώ¬ 
ρους τους, η ανάπτυξη και υποστήριξη του σωματειακού 
αγωνιστικού αθλητισμού και του μαζικού αθλητισμού 
(Εργασιακός, Πανεπιστημιακός, Στρατιωτικός, Σχολι¬ 
κός, κ.τ.λ.), η οργάνωση και η υποστήριξη αθλητικών, 
πολιτιστικών και άλλων δραστηριοτήτων σε τοπικό, πε¬ 
ριφερειακό, εθνικό και διεθνούς εμβέλειας επίπεδο, η 
συνεχής λειτουργία της Υπηρεσίας όλες τις ημέρες του 
μήνα και από τις 7.00 το πρωί έως τις 12:00 το βράδυ και 
από τις σοβαρότατες ελλείψεις σε προσωπικό που έχει 
αποδυναμώσει σημαντικά την Υπηρεσία, προκειμένου 
να καταστεί δυνατή η πλήρης λειτουργία του συνόλου 
των αθλητικών εγκαταστάσεων, για την κάλυψη του συ¬ 
νόλου της αθλητικής δραστηριότητας και 

6) τις διατάξεις του άρθρου 20 του ν. 4354/2015, απο¬ 
φασίζουμε: 

Α) Καθιερώνεται, κατ' εφαρμογή των διατάξεων του 
άρθρου 20 του ν. 4354/2015 (ΦΕΚ 176 Α716.12.2015), η 
εργασία καθ' υπέρβαση του υποχρεωτικού ωραρίου με 
αμοιβή, μέσα στα όρια των πιστώσεων του Προϋπολογι¬ 
σμού του Εθνικού Αθλητικού Κέντρου Ηρακλείου, α και 
β εξαμήνου του έτους 2018 για έντεκα μόνιμους και ένα 
ΙΔΑΧ υπάλληλο του Εθνικού Αθλητικού Κέντρου Ηρακλεί¬ 
ου και οι ώρες απασχόλησης ανά εξάμηνο, θα ορίζονται 
ως εξής: ί) για απογευματινή υπερωριακή εργασία μέχρι 
120 ώρες ανά υπάλληλο, ϋ) για νυχτερινή υπερωριακή ερ¬ 
γασία μέχρι 96 ώρες ανά υπάλληλο και ίϋ) για υπερωριακή 
εργασία Κυριακών και εξαιρέσιμων ημερών μέχρι 96 ώρες 
ανά υπάλληλο με συνολική ετήσια δαπάνη 13.000 € και 

Β) Καθιερώνεται, κατ' εφαρμογή των διατάξεων του 
άρθρου 20 του ν. 4354/2015 (ΦΕΚ 176 Α'/16.12.2015), η 
εργασία προς συμπλήρωση του υποχρεωτικού ωραρί¬ 
ου με αμοιβή, κατά τις Κυριακές και εξαιρέσιμες ημέρες 
καθώς και για τις νυχτερινές ώρες, α και β εξαμήνου του 
έτους 2018, για έντεκα μόνιμους και ένα ΙΔΑΧ υπάλληλο 
και μέσα στα όρια των πιστώσεων του Προϋπολογισμού 
του Εθνικού Αθλητικού Κέντρου Ηρακλείου και οι ώρες 
απασχόλησης ανά εξάμηνο, θα ορίζονται ως εξής: ί) 
εργασία Κυριακών και εξαιρέσιμων ημερών μέχρι 192 
ώρες ανά υπάλληλο, ϋ) για νυχτερινή υπερωριακή ερ¬ 
γασία μέχρι 96 ώρες ανά υπάλληλο με συνολική ετήσια 
δαπάνη 12.000 €. 

Η συνολική δαπάνη για τις περιπτώσεις Α, Β δεν θα 
ξεπεράσει το ποσό των 25.000 ευρώ και θα βαρύνει τους 
κωδικούς εξόδων 0261 και 0263 του προϋπολογισμού 
του έτους 2018 του Εθνικού Αθλητικού Κέντρου Ηρα¬ 
κλείου. 

Η κατανομή των ωρών απασχόλησης του προσωπι¬ 
κού, θα γίνει με ευθύνη και απόφαση της Επιτροπής Δι¬ 
οίκησης, στην οποία θα προσδιορίζεται και το ακριβές 
αντικείμενο των εργασιών που θα εκτελούνται καθώς 


και ο υπεύθυνος για την παρακολούθηση και τον έλεγχο 
της πραγματοποίησης της υπερωριακής απασχόλησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 5 Φεβρουάριου 2018 
Η Πρόεδρος 
ΜΑΡΙΑ ΚΑΛΟΥΔΙΩΤΗ 



ΕΘΝΙΚΟ 

ΤΥΠΟΓΡΑΦΕΙΟ 


Καττοδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί>ίτΐ35ί6ΐ·.0ΐ(4>6ί.αΓ 










